Keisarin syntymäpäivä
Hänen Majestetinsa Keisarin syntymäpäivänä eilen pidettiin Nikolainkirkossa rukoushetket, kello 12 suomeksi ja k:lo 1 ruotsiksi. Jälkimmäisessä olivat läsnä Keisarillisen Senatin jäsenet ja virkakunnat. Myöskin muissa kirkoissa pidettiin rukoushetket. Kreikkalais-venäläisessä Uspenskin katedralikirkossa pidetyn kiitosjumalanpalveluksen päätyttyä ampui tykistö keisarilliset kunnialaukaukset ja yleinen kirkkoparadi pidettiin keis. palatsin edustalla. Paradia, johon oli osallisena osastoja kaikista kaupunkiin sijoitetuista sotajoukoista, komensi 24:n tykistöprikatin patterikomentaja översti Kukolenskij ja sen otti vastaan kenralikuvernörin apulainen, tykistön kenrali, vapaah. af Forselles.

Illalla olivat julkiset rakennukset valaistuina.

[Lähde: Uusi Suometar 11.3.1890 sivu 2]



Keisarillinen kiitos. Sittentenkuin [pitää olla sittenkuin] h. ylh. kenralikuvernöri kreivi Heiden H. K. Majestetinsa syntymäpäivän johdosta oli Hänen Majestetillensa esiinkantanut senatin, yliopiston, sivilivirkakuntain, sotajoukkojen ja maan muiden asukkaiden alamaiset onnentoivotukset, on Hänen Majestetinsa armossa käskenyt kreivi Heidenin saattaa tiedoksi Hänen Majestetinsa kiitoksen onnentoivotuksista.

[Lähde: Uusi Suometar 12.3.1890 sivu 3]

</div>

Anonyymi
Helsinki
Uusi Suometar
1890